Izziņa par atzinumos sniegtajiem iebildumiem

Ministru kabineta noteikumu projekts

"Higiēnas prasības personu atskurbināšanas pakalpojumu nodrošināšanai"

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| **Latvijas Pašvaldību savienība** | | | | | |
| 1. |  | Latvijas Pašvaldību savienība (LPS) ir izvērtējusi un nesaskaņo Veselības ministrijas precizēto Ministru kabineta noteikumu projektu “Higiēnas prasības personu atskurbināšanas pakalpojumu nodrošināšanai” (MK noteikumu projekts), jo uztur savus iebildumus (skatīt 5.ailē). | Atskurbināšanas pakalpojumi ir pašvaldību brīvprātīga iniciatīva, un noteikumu projekts neuzliek par pienākumu pašvaldībām atskurbtuves ierīkot, bet nosaka prasības pakalpojamam gadījumā, ja pašvaldība izvēlas šādu pakalpojumu sniegt, tādēļ anotācija ir papildināta ar pašvaldību sniegto informāciju par atskurbtuvju uzturēšanas izmaksām, tai skaitā personāla darba samaksas nodrošināšanu, kā arī anotācijā ir norādīts, ka pašvaldībām no valsts budžeta programmas "Līdzekļi neparedzētiem gadījumiem" tiek piešķirts finansējums.  Ministru kabineta 2020. gada 14. aprīļa sēdes protokola Nr. 24, 48. § 3.1. apakšpunktā noteikts – Vides aizsardzības un reģionālās attīstības ministrijai līdz kārtējā gada 1. martam izvērtēt pašvaldību iesniegtos valsts budžeta līdzekļu pieprasījumus par iepriekšējo gadu attiecībā uz faktiskajiem izdevumiem, kas radušies atskurbināšanas pakalpojumu sniegšanā diennakts režīmā, sagatavot un noteiktā kārtībā iesniegt izskatīšanai Ministru kabinetā rīkojuma projektu par līdzekļu piešķiršanu no valsts budžeta programmas "Līdzekļi neparedzētiem gadījumiem", lai segtu pašvaldību izdevumus līdz 15 EUR apmērā par katru atskurbšanas telpā ievietoto personu. | 18.06.2020.  LPS vairākkārt ir uzsvērusi, ka visi pasākumi, kas tiek veikti atskurbināšanas funkcijas nodrošināšanai, ir pašvaldību brīvprātīga iniciatīva. Ņemot vērā, ka izstrādātais MK noteikumu projekts tieši ietekmēs pašvaldības un valsts budžetu, ja atskurbināšanas vieta būs jānodrošina saskaņā ar minēto Ministru kabineta noteikumu prasībām, anotācija ir papildināta ar iespējamiem aprēķiniem un informāciju par ietekmi uz pašvaldību administratīvajiem izdevumiem (112 337 eur) kopā, bet nav aizpildīta anotācijas daļa “III. Tiesību akta projekta ietekme uz valsts budžetu un pašvaldību budžetiem”, bet norādīts, ka projekts šo jomu neskar. Lūdzam novērst šo pretrunu un norādīt kopējo finansējuma apmēru un finanšu avotus šo MK noteikumu realizācijai.  Vēlreiz uzsveram, ka visi pasākumi, kas tiek veikti atskurbināšanas funkcijas nodrošināšanai, ir pašvaldību brīvprātīga iniciatīva un, ja izstrādājot MK noteikumu projektu, tiek noteikti uzdevumi un kritēriji pakalpojumam, un pašvaldībām ir jāzina tā fiskālā ietekme un finansēšanas avots. |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2018. gada 9. novembris (starpinstitūciju saskaņošanas sanāksme)  Elektroniskā piecu darbdienu saskaņošana no 26.08.2019.  Atkārtota elektroniskā piecu darbdienu saskaņošana no 15.06.2020. |
| Saskaņošanas dalībnieki | Starpinstitūciju saskaņošanas sanāksmes dalībnieki:  Tieslietu ministrija, Finanšu ministrija, Iekšlietu ministrija, Vides aizsardzības un reģionālās attīstības ministrija, Latvijas Pašvaldību savienība, Valsts policija, Latvijas Lielo pilsētu asociācija.  Elektroniskās piecu darbdienu saskaņošanas dalībnieki:  Tieslietu ministrija, Finanšu ministrija, Iekšlietu ministrija, Vides aizsardzības un reģionālās attīstības ministrija, Valsts kanceleja, Latvijas Pašvaldību savienība, Latvijas Brīvo arodbiedrību savienība, Latvijas Darba devēju konfederācija. |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Finanšu ministrija, Iekšlietu ministrija, Vides aizsardzības un reģionālās attīstības ministrija, Latvijas Pašvaldību savienība. |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Starpinstitūciju saskaņošanas sanāksmē nepiedalījās Valsts kanceleja, Latvijas Brīvo arodbiedrību savienība, Latvijas Darba devēju konfederācija. |

II. Jautājumi, par kuriem saskaņošanā vienošanās ir panākta

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | | 3 | 4 | 5 |
| **Iekšlietu ministrija** | | | | | |
| 1. | 1. Noteikumi nosaka higiēnas prasības, kas jānodrošina atskurbināšanas vietā (turpmāk – atskurbtuve). | | Saskaņā ar projekta 1. punktu ar noteikumiem paredzēts noteikt higiēnas prasības, kas jānodrošina atskurbināšanas vietā (turpmāk – atskurbtuve). Saskaņā ar projekta IV nodaļā noteikto, projekta tiesiskais regulējums skar ne tikai jautājumus par higiēnas prasībām atskurbtuvēs, bet arī jautājumus, kas saistīti ar personu ievietošanu atskurbtuvē un atskurbināšanas pakalpojumu sniegšanu. Ministru kabineta noteikumus ir paredzēts izdot saskaņā ar Epidemioloģiskās drošības likuma 38.1 pantu, kurā nav iekļauts deleģējums Ministru kabinetam noteikt prasības personas uzņemšanai atskurbtuvē un prasības pakalpojuma sniegšanai. Vēršam uzmanību, ka Ministru kabinets ārējo normatīvo aktu var izdot tikai tādā gadījumā, ja likumdevējs likumā formulējis pilnvarojumu šāda akta izdošanai un noteicis pilnvarojuma robežas. Tādējādi Ministru kabineta tiesības izdot ārējus normatīvos aktus sniedzas vien tiktāl, ciktāl tam šīs tiesības ir piešķirtas ar likumu (sk. Latvijas Republikas Satversmes tiesas 2017. gada 29. jūnija sprieduma lietā Nr. 2016-23-03 16. punktu).  Projekta sākotnējās ietekmes novērtējuma ziņojuma (anotācijas) I. sadaļas 1. punktā ir norādīts, ka projekts izstrādāts, ņemot vērā Ministru kabineta 2016. gada 9. augusta sēdē doto uzdevumu (protokollēmuma "Informatīvais ziņojums par atskurbināšanas pakalpojuma sniegšanu, par pašvaldību praksi minētā pakalpojuma sniegšanā un priekšlikumiem turpmākai rīcībai šajā jomā" (prot. Nr. 39, 41. § 2. punkts) (turpmāk – Veselības ministrijai dotais uzdevums). Saskaņā ar Veselības ministrijai doto uzdevumu tai sadarbībā ar Tieslietu ministriju, Iekšlietu ministriju, Vides aizsardzības un reģionālās attīstības ministriju un Latvijas Pašvaldību savienību ir jāizstrādā normatīvo aktu projekti par veselības pārbaudes apjomu pie personas ievietošanas atskurbtuvē un epidemioloģiskās drošības un higiēnas prasībām personu atskurbināšanas pakalpojumu nodrošināšanai. Tāpat norādām, ka arī Ministru kabineta sēdē izskatītajā informatīvajā ziņojumā tika norādīts, ka nepieciešams likuma deleģējums Ministru kabinetam izdot noteikumus par vispārējām prasībām medicīniskajām atskurbtuvēm, šo atskurbtuvju organizēšanu un tajās nogādāto personu ārstēšanu un citus jautājumus.  Ievērojot minēto, precizēt projekta sākotnējās ietekmes novērtējuma ziņojumu (anotāciju) ar informāciju par nepieciešamību atbilstoši Veselības ministrijai dotajam uzdevumam izstrādāt attiecīgu deleģējumu veselības aprūpi regulējošajā nozares likumā. | **Ņemts vērā**  No Ministru kabineta 2016. gada 9. augusta sēdē 2. punktā dotā uzdevuma (protokollēmums "Informatīvais ziņojums par atskurbināšanas pakalpojuma sniegšanu, par pašvaldību praksi minētā pakalpojuma sniegšanā un priekšlikumiem turpmākai rīcībai šajā jomā" (prot. Nr. 39, 41. §)) tiek īstenots viens uzdevums par epidemioloģiskās drošības un higiēnas prasību noteikšanu personu atskurbināšanas pakalpojumu nodrošināšanai. Savukārt otrs noteiktais uzdevums izstrādāt normatīvo aktu projektu par veselības pārbaudes apjomu pie personas ievietošanas atskurbtuvē šajā noteikumu projektā nav ietverts, ņemot vērā noteikumu izdošanas pilnvarojumu. Tādējādi no noteikumu projekta tiek svītrota IV. nodaļa. | 1. Noteikumi nosaka higiēnas prasības pakalpojuma sniedzējam, kas sniedz atskurbināšanas pakalpojumu personām, kuras atrodas alkohola vai citu apreibinošo vielu ietekmē un kurām nav nepieciešams saņemt neatliekamo medicīnisko palīdzību (turpmāk – atskurbtuve).  Precizēta noteikumu projekta anotācija. |
| 2. |  | | Projekta 23. punktā ir paredzēts, ka, uzņemot personu atskurbtuvē, tiek veikta tās reģistrācija un ārējā vizuālā apskate. Ievērojot to, ka viens no atskurbtuvju darbības būtiskākajiem aspektiem ir saistīts ar personas veselības stāvokļa novērtēšanu, papildināt projektu un projekta sākotnējās ietekmes novērtējuma ziņojuma (anotācijas) I. sadaļas 2. punktu, skaidrojot personu reģistrācijas un apskates, kā arī veselības stāvokļa novērtēšanas kārtību (piemēram, kādi dokumenti ir nepieciešami, lai reģistrētu personu vai kur tiek fiksēti apskates rezultāti u.c. jautājumus, kas saistīti ar reģistrāciju un apskati). Vēršam uzmanību uz to, ka jautājumi par atskurbtuvē ievietojamās personas veselības stāvokļa novērtēšanu ir būtiski, ņemot vērā arī to, ka saskaņā ar projekta 24.4. apakšpunktā noteikto atskurbtuves telpās aizliegts ievietot personas, kurām ir akūtas saslimšanas vai infekcijas slimības simptomi un personas, kurām konstatēta smaga alkohola, narkotisko, psihotropo vai toksisko vielu intoksikācija, kas var apdraudēt personas dzīvību.  Projektā būtu nepieciešams norādīt, kādi dokumenti un kāda informācija par klientu tiks reģistrēti, uzņemot to iestādē, kā arī būtu ietverams arī personai piederošo mantu vai priekšmetu reģistrācijas žurnāls (veidlapa). Vēršam uzmanību, ka, lai tiktu nodrošināta atskurbtuves telpu personāla, paša klienta un citu klientu veselība un drošība, projektā būtu jāparedz tiesības darbiniekiem veikt vispārēju personas apskati ar nolūku atsavināt narkotiskās vai psihotropās vielas, kā arī iespējamos aukstos ieročus vai citus bīstamus priekšmetus, ar kuriem persona varētu nodarīt kaitējumu sev vai citām personām. | **Panākta vienošanās**  Ņemot vērā to, ka šo noteikumu ietvarā nav pilnvarojuma izstrādāt normatīvo regulējumu par veselības pārbaudes apjomu pie personas ievietošanas atskurbtuvē, noteikumu projektā nav ietverti jautājumi par personas veselības stāvokļa novērtēšanu, kā arī jautājumi, kuri ir saistīti ar drošību un reģistrācijai nepieciešamajiem dokumentiem.  Atsaucoties uz iepriekšminēto, starpinstitūciju sanāksmē tika panākta kopīga vienošanās, ka  no Ministru kabineta 2016. gada 9. augusta sēdē 2. punktā dotā uzdevuma (protokollēmums "Informatīvais ziņojums par atskurbināšanas pakalpojuma sniegšanu, par pašvaldību praksi minētā pakalpojuma sniegšanā un priekšlikumiem turpmākai rīcībai šajā jomā" (prot. Nr. 39, 41. §)) tiek īstenots viens uzdevums par epidemioloģiskās drošības un higiēnas prasību noteikšanu personu atskurbināšanas pakalpojumu nodrošināšanai. | Precizēta noteikumu projekta anotācija. |
| 3. | 26. Atskurbtuvē:  26.1. tiek nodrošināta pastāvīga bezpalīdzīgā stāvoklī esošu personu, kuras lietojušas alkoholu un tā lietošanas rezultātā nespēj pārvietoties, nespēj orientēties, var nodarīt kaitējumu apkārtējiem vai pašas sev, uzraudzīšana un drošība. Klientu veselības stāvokļa pasliktināšanās gadījumā nekavējoties tiek izsaukta neatliekamā medicīniskā palīdzība;  26.2. atskurbtuves darbinieki nodrošina pirmās palīdzības sniegšanu līdz neatliekamās medicīniskās palīdzības ierašanās laikam. | | Projekta 26.1. apakšpunktā norādīts, ka atskurbtuvē tiek nodrošināta pastāvīga bezpalīdzīgā stāvoklī esošu personu, kuras lietojušas alkoholiskos dzērienus un to lietošanas rezultātā nespēj pārvietoties, nespēj orientēties, var nodarīt kaitējumu apkārtējiem vai pašas sev, uzraudzīšana un drošība. Minētā norma uzliek par pienākumu iestādei nodrošināt personas drošību, līdz ar to projektā būtu jānorāda, kādā veidā un ar kādiem resursiem tiks nodrošināta personu drošība (cik bieži personāls veiks apgaitu, kādā veidā pārliecināsies vai personas veselībai nedraud briesmas utml.), lai tiktu ievērotas personas cilvēktiesības. Ar minēto informāciju nepieciešams papildināt projekta sākotnējās ietekmes novērtējuma ziņojumu (anotāciju). | **Panākta vienošanās**  Ņemot vērā to, ka šo noteikumu ietvarā nav pilnvarojuma izstrādāt normatīvo regulējumu par veselības pārbaudes apjomu pie personas ievietošanas atskurbtuvē, noteikumu projektā nav ietverti jautājumi par personas veselības stāvokļa novērtēšanu, kā arī jautājumi, kuri ir saistīti ar drošību un reģistrācijai nepieciešamajiem dokumentiem.  Atsaucoties uz iepriekšminēto, starpinstitūciju sanāksmē tika panākta kopīga vienošanās, ka  no Ministru kabineta 2016. gada 9. augusta sēdē 2. punktā dotā uzdevuma (protokollēmums "Informatīvais ziņojums par atskurbināšanas pakalpojuma sniegšanu, par pašvaldību praksi minētā pakalpojuma sniegšanā un priekšlikumiem turpmākai rīcībai šajā jomā" (prot. Nr. 39, 41. §)) tiek īstenots tikai viens uzdevums par epidemioloģiskās drošības un higiēnas prasību noteikšanu personu atskurbināšanas pakalpojumu nodrošināšanai. | Precizēta noteikumu projekta anotācija. |
| 4. | Izdoti saskaņā ar  Epidemioloģiskās drošības  likuma 38.1 pantu | | Precizēt projekta izdošanas pamatojumu atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 97.3. apakšpunktā noteiktajām prasībām, norādot precīzu likuma vienību uzskaitījumu, kurās Ministru kabinets pilnvarots izdot attiecīgos noteikumus. Projekta izdošanas pamatojumā ir norādīts, ka noteikumi izdoti saskaņā ar Epidemioloģiskās drošības likuma 38.1 pantu, bet šajā pantā ir trīs daļas, kurās ietverts deleģējums Ministru kabinetam noteikt regulējumu. | **Ņemts vērā** | Izdoti saskaņā ar  Epidemioloģiskās drošības  likuma 38.1 panta pirmo daļu |
| 5. |  | | Projekta 23. punktā ir noteikti pienākumi atskurbtuves dežurējošam personālam. Savukārt, projekta 26.2. apakšpunktā ir noteikti pienākumi atskurbtuves darbiniekiem. Vēršam uzmanību uz to, ka projektā un tā sākotnējās ietekmes novērtējuma ziņojumā (anotācijā) nav sniegts skaidrojums, kas ir dežurējošais personāls un kas ir atskurbtuves darbinieki. Līdz ar to nav skaidri un viennozīmīgi saprotams tas personu loks, kurām minētie pienākumi ir jāizpilda. Ievērojot minēto, precizēt projektu. | **Panākta vienošanās**  Ņemot vērā to, ka šo noteikumu ietvarā nav pilnvarojuma izstrādāt normatīvo regulējumu par veselības pārbaudes apjomu pie personas ievietošanas atskurbtuvē, noteikumu projektā nav ietverti jautājumi par personas veselības stāvokļa novērtēšanu, kā arī jautājumi, kuri ir saistīti ar drošību un reģistrācijai nepieciešamajiem dokumentiem. Līdz ar to arī šajā jomā netiek noteikti pienākumi atskurbtuves dežurējošam personālam. Atsaucoties uz iepriekšminēto, starpinstitūciju sanāksmē tika panākta kopīga vienošanās, ka  no Ministru kabineta 2016. gada 9. augusta sēdē 2. punktā dotā uzdevuma (protokollēmums "Informatīvais ziņojums par atskurbināšanas pakalpojuma sniegšanu, par pašvaldību praksi minētā pakalpojuma sniegšanā un priekšlikumiem turpmākai rīcībai šajā jomā" (prot. Nr. 39, 41. §)) tiek īstenots viens uzdevums par epidemioloģiskās drošības un higiēnas prasību noteikšanu personu atskurbināšanas pakalpojumu nodrošināšanai. | Precizēta noteikumu projekta anotācija. |
| 6. |  | | Saskaņā ar projekta 25. punktā noteikto personas, kuras aizliegts ievietot atskurbtuves telpās, tiek nogādātas ārstniecības iestādē. Precizēt projekta sākotnējās ietekmes novērtējuma ziņojumu (anotāciju) ar skaidrojumu par to, kas veiks šo personu nogādāšanu ārstniecības iestādē (piemēram, vai arī šajos gadījumos tiek izsaukta neatliekamā medicīniskā palīdzība, kas veic personu nogādāšanu ārstniecības iestādē). | **Ņemts vērā** | Precizēta noteikumu projekta anotācija. |
| 7. | 27. Noteikumi stājas spēkā 2020. gada 1. janvārī. | | Saskaņā ar projekta 27. punktu projektā ietvertais tiesiskais regulējums stājas spēkā 2020. gada 1. janvārī. Lūdzam precizēt projekta sākotnējās ietekmes novērtējuma ziņojumu (anotāciju), sniedzot pamatojumu šāda spēkā stāšanās termiņa noteikšanai. | **Ņemts vērā** | Precizēta noteikumu projekta anotācija. |
| **Vides aizsardzības un reģionālās attīstības ministrija** | | | | | |
| 8. |  | | 28.08.2019. atzinums  Vides aizsardzības un reģionālās attīstības ministrija (turpmāk – VARAM) ir izskatījusi Veselības ministrijas sagatavoto Ministru kabineta noteikumu projektu "Higiēnas prasības personu atskurbināšanas pakalpojuma nodrošināšanai" (turpmāk – MK noteikumu projekts) un nesaskaņo tā tālāko virzību ar šādu iebildumu:  VARAM sagatavojusi Ministru kabinetā informatīvo ziņojumu "Par atskurbināšanas pakalpojuma attīstību pašvaldībās un turpmāko rīcību šajā jomā" un Ministru kabineta sēdes protokollēmuma projektu (turpmāk – informatīvā ziņojuma projekts), kurš tika izsludināts Valsts sekretāru sanāksmē 2019. gada 2. maijā (prot. 17, 27. §) (VSS-377) un iesniegts izskatīšanai Valsts kancelejā 2019. gada 8. jūlijā. Informatīvā ziņojuma projektā ir paredzēts Veselības ministrijai nodrošināt epidemioloģiskās drošības un higiēnas prasības personu atskurbināšanas pakalpojumu nodrošināšanai un sadarbībā ar iesaistītajām institūcijām izstrādāt normatīvo aktu projektu un iesniegt to izskatīšanai Ministru kabinetā līdz 2020. gada 30. novembrim.  Ņemot vērā, ka informatīvā ziņojuma projekts vēl nav izskatīts Ministru kabineta sēdē, VARAM uzskata, ka Veselības ministrijas sagatavotais MK noteikumu projekts nav atbalstāms tālākai virzībai, jo, pieņemot informatīvā ziņojuma projektu, MK noteikumu projekta sagatavošanas pamatojums (prot. Nr. 39, 41. §) būs zaudējis aktualitāti. | **Ņemts vērā** | Noteikumu projekts tiek virzīts apstiprināšanai MK pēc VARAM informatīvā ziņojuma "Par atskurbināšanas pakalpojuma attīstību pašvaldībās un turpmāko rīcību šajā jomā" pieņemšanas 2020. gada 14. aprīlī (MK sēdes protokola Nr. 24; 48. §, 2. punkts nosaka Veselības ministrijai noteikt epidemioloģiskās drošības un higiēnas prasības personu atskurbināšanas pakalpojumu nodrošināšanai un sadarbībā ar iesaistītajām institūcijām izstrādāt normatīvā aktu projektu un iesniegt to izskatīšanai Ministru kabinetā līdz 2020. gada 30. novembrim.). |
| 9. |  | | Veselības ministrijas pakļautībā esošai Veselības inspekcijai jāveic uzraudzība un kontrole par noteikumu projektā paredzēto prasību ievērošanu. Atbilstoši 2008. gada 5. februāra Ministru kabineta noteikumu Nr. 76 "Veselības inspekcijas nolikums" 2. punktam inspekcijas darbības mērķis ir īstenot valsts pārvaldes funkcijas veselības nozares uzraudzībā un kontrolēt, lai nodrošinātu minēto jomu regulējošo normatīvo aktu prasību ievērošanu un izpildi. Tā kā atbilstoši Epidemioloģiskās drošības likumā noteiktajam deleģējumam paaugstināta riska subjektu un tiem noteikto higiēnas prasību uzraudzību un kontroli veic Veselības inspekcija, noteikumu projekts papildināms ar Veselības inspekcijas tiesībām un pienākumu atskurbināšanas pakalpojumu nodrošināšanā. | **Panākta vienošanās**  Epidemioloģiskās drošības likuma 6. panta otrā daļa noteic, ka Veselības inspekcija epidemioloģiskās drošības jomā kontrolē normatīvajos aktos noteikto profilakses un pretepidēmijas prasību izpildi jebkurā objektā Latvijas Republikas teritorijā. Savukārt Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 3.2. apakšpunkts noteic, ka normatīvā akta projektā neietver normas, kas dublē augstāka vai tāda paša spēka normatīvā akta tiesību normās ietverto normatīvo regulējumu. Ievērojot, ka regulējums, kas paredz Veselības inspekcijas kompetenci epidemioloģiskās drošības jomā, ir noteikts Epidemioloģiskās drošības likumā, tas nav vēlreiz dublējams šajā noteikumu projektā. |  |
| 10. |  | | Epidemioloģiskās drošības likuma 38.1 pants tieši nenosaka Ministru kabineta tiesības noteikt prasības atskurbtuvēm.Saskaņā ar Epidemioloģiskās drošības likumu paaugstināta riska subjekts ir tiesību subjekts, kura darbības veids ir pakalpojumu sniegšana patērētājiem un kura darbības vai izmantojamo iekārtu darbības dēļ var plaši izplatīties infekcijas slimības vai kura darbība ir saistīta ar veselību ietekmējošo faktoru kaitīgo iedarbību un kurš ir pakļauts epidemioloģisko drošību regulējušo normatīvo aktu prasībām. Līdz ar to atbilstoši 2009. gada 3. februāra Ministru kabineta noteikumu Nr. 108 "Normatīvo aktu projektu sagatavošanas noteikumi" 3.2. sadaļas "Norādes uz noteikumu izdošanas tiesisko pamatu" nepieciešams sniegt atskurbtuves kā paaugstināta riska subjekta definīciju. | **Ņemts vērā** | 1. Noteikumi nosaka higiēnas prasības pakalpojuma sniedzējam, kas sniedz atskurbināšanas pakalpojumu personām, kuras atrodas alkohola vai citu apreibinošo vielu ietekmē un kurām nav nepieciešams saņemt neatliekamo medicīnisko palīdzību (turpmāk – atskurbtuve).  Precizēta noteikumu projekta anotācija. |
| 11. |  | | Jāņem vērā arī tas, ka noteikumu projekts tieši ietekmēs pašvaldības budžetu – atskurbtuve vai atskurbināšanas telpas būs jāpielāgo ministru kabineta noteikumu prasībām, kas prasīs attiecīgus finanšu līdzekļus. Līdz ar to nepieciešams papildināt sākotnējās ietekmes novērtējuma ziņojuma III. daļu ar attiecīgiem aprēķiniem un norādi uz pašvaldības (valsts) budžeta ietekmi. | **Ņemts vērā** | Atskurbināšanas pakalpojumi ir pašvaldību brīvprātīga iniciatīva, un noteikumu projekts neuzliek par pienākumu pašvaldībām atskurbtuves ierīkot, bet nosaka prasības pakalpojamam gadījumā, ja pašvaldība izvēlas šādu pakalpojumu sniegt, tādēļ anotācija ir papildināta ar pašvaldību sniegto informāciju par atskurbtuvju uzturēšanas izmaksām, tai skaitā personāla darba samaksas nodrošināšanu, kā arī anotācijā ir veikts administratīvo izmaksu monetārs novērtējums. |
| 12. |  | | Ministrija nesaskaņo tālāku virzību un lūdz Veselības ministriju papildināt noteikumu projekta "Higiēnas prasības personu atskurbināšanas pakalpojuma nodrošināšanai" anotāciju ar informāciju par to, ka Veselības ministrija izstrādās likuma deleģējumu Ministru kabinetam izdot noteikumus par veselības pārbaudes apjomu pie personas ievietošanas atskurbtuvē un noteiktā laika periodā (piemēram, līdz 2019. gada 30. aprīlim) izstrādātos noteikumus iesniegs izskatīšanai Ministru kabinetā. Uzskatam, ka anotācijas papildināšanai ir būtiska nozīme, lai izpildītu Ministru kabineta 2016. gada 9. augusta protokollēmuma "Informatīvais ziņojums "Par sadarbības rezultātiem ar pašvaldībām par atskurbināšanas pakalpojuma sniegšanu, par pašvaldību praksi minētā pakalpojuma sniegšanā un priekšlikumiem turpmākai rīcībai šajā jomā"" (protokols Nr. 39 41. §) 2. punktā doto uzdevumu. Veselības ministrijas detalizēti izstrādātā informācija ir nozīmīga arī, lai izpildītu Valsts kontroles ieteikumu – "Vides aizsardzības un reģionālās attīstības ministrijai sadarbībā ar Veselības ministriju, Iekšlietu ministriju, Tieslietu ministriju, Finanšu ministriju un Latvijas Pašvaldību savienību izstrādāt normatīvo regulējumu, nosakot par atskurbināšanas pakalpojumu sniegšanu atbildīgās institūcijas un finansēšanas kārtību, lai veicinātu atskurbināšanas pakalpojumu sniegšanas sakārtošanu un pārtrauktu līdzekļu piešķiršanu no valsts budžeta programmas "Līdzekļi neparedzētiem gadījumiem"". | **Panākta vienošanās**  02.05.2019. Valsts sekretāru sanāksmē tika izsludināts VARAM informatīvais ziņojums "Par atskurbināšanas pakalpojuma attīstību pašvaldībās un turpmāko rīcību šajā jomā" (prot. Nr. 17, 27. §; VSS-377), kura saskaņošanas gaitā ar VM ir panākta vienošanās, ka 2016. gada 9. augusta protokollēmuma (prot. Nr. 39, 41. §) "Informatīvais ziņojums "Par sadarbības rezultātiem ar pašvaldībām par atskurbināšanas pakalpojuma sniegšanu, par pašvaldību praksi minētā pakalpojuma sniegšanā un priekšlikumiem turpmākai rīcībai"" 2. punkta attiecīgais uzdevums ir jāatzīst par aktualitāti zaudējušu. | Precizēta noteikumu projekta anotācija. |
| **Tieslietu ministrija** | | | | | |
| 13. |  | | Saskaņā ar Epidemioloģiskās drošības likuma 38.1 panta pirmo daļu Ministru kabinets nosaka higiēnas prasības paaugstināta riska subjektiem, kā arī peldvietām, taču projekta IV nodaļā tiek regulēti jautājumi, kas saistīti ar klienta uzņemšanu atskurbtuvē un prasībām pakalpojumu sniegšanai. Vēršam uzmanību, ka, iekļaujot projektā šāda veida regulējumu, tiek pārkāpts Epidemioloģiskās drošības likuma 38.1 panta pirmajā daļā Ministru kabinetam dotais deleģējuma apjoms. Projekta anotācijā norādīts, ka "projektā noteikti arī vispārējie principi klientu uzņemšanai, lai nodrošinātu vispārējās higiēnas prasības". Lai arī klientu uzņemšana ir saistīta ar higiēnas prasību nodrošināšanu, Tieslietu ministrijas ieskatā tie tomēr ir jautājumi, kas būtu jāregulē citā normatīvajā aktā vai arī ir jādomā par konkrētā projekta tvēruma paplašināšanu, ievērojot likumos noteikto deleģējuma apjomu. Ņemot vērā minēto, lūdzam izslēgt projekta IV nodaļu. | **Ņemts vērā** | Precizēts noteikumu projekts un noteikumu projekta anotācija. |
| 14. | Izdoti saskaņā ar  Epidemioloģiskās drošības  likuma 38.1 pantu | | Lūdzam precizēt atsauci uz projekta izdošanas tiesisko pamatu, konkrēti norādot Epidemioloģiskās drošības likuma 38.1 panta daļu, uz kuru pamatojoties, projekts ir izstrādāts. | **Ņemts vērā** | Izdoti saskaņā ar  Epidemioloģiskās drošības  likuma 38.1panta pirmo daļu |
| **Finanšu ministrija** | | | | | |
| 15. |  | | 30.08.2019. atzinums  Lūdzam precizēt anotācijas III sadaļu "Tiesību akta projekta ietekme uz valsts budžetu un pašvaldību budžetiem" atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" I sadaļas "Vispārīgie jautājumi" 6. punktā vai IV sadaļā "Anotācijas III sadaļas "Tiesību akta projekta ietekme uz valsts budžetu un pašvaldību budžetiem" noteiktajam. | **Ņemts vērā** | Precizēta anotācija. |
| 16. |  | | Ņemot vērā to, ka jau šobrīd daudzas pašvaldības brīvprātīgi piedalās atskurbināšanas pakalpojuma sniegšanā, FM piekrīt tam, ka izstrādātais MK noteikumu projekts paredz finansiālu ietekmi uz pašvaldību un valsts budžetu, līdz ar to šajā jautājumā par MK noteikumu projektā paredzētajām prasībām atskurbināšanas pakalpojumu nodrošināšanai būtiski ir ņemt vērā pašvaldību izteikto viedokli, un par MK noteikumu projekta tālāku virzību nepieciešams panākt vienošanos ar LPS. Vēršam uzmanību, ka saskaņā ar likumu "Par pašvaldībām" (turpmāk – likums) atskurbināšanas pasākumu veikšanas un to izdevumu segšana nav uzskatāma par pašvaldību autonomo funkciju. Savukārt, atbilstoši likuma 12. pantam pašvaldības attiecīgās administratīvās teritorijas iedzīvotāju interesēs var brīvprātīgi realizēt savas iniciatīvas ikvienā jautājumā, ja tas nav Saeimas, Ministru kabineta, ministriju, citu valsts pārvaldes iestāžu, tiesas vai citu pašvaldību kompetencē vai arī ja šāda darbība nav aizliegta ar likumu. Līdz ar to pašvaldības, izvērtējot sava budžeta iespējas, var iesaistīties atskurbināšanas funkcijas veikšanā. Papildus vēršam uzmanību, ka likuma 13. pants nosaka, ka valsts pārvaldes iestādēm nav tiesību uzdot pašvaldībām pildīt tādas funkcijas un uzdevumus, kuru finansēšana nav nodrošināta. | **Ņemts vērā** | Atskurbināšanas pakalpojumi ir pašvaldību brīvprātīga iniciatīva, un noteikumu projekts neuzliek par pienākumu pašvaldībām atskurbtuves ierīkot, bet nosaka prasības pakalpojamam gadījumā, ja pašvaldība izvēlas šādu pakalpojumu sniegt, tādēļ anotācija ir papildināta ar pašvaldību sniegto informāciju par atskurbtuvju uzturēšanas izmaksām, tai skaitā personāla darba samaksas nodrošināšanu, kā arī anotācijā ir veikts administratīvo izmaksu monetārs novērtējums. |
| **Latvijas Pašvaldību savienība** | | | | | |
| 17. |  | | 29.08.2019. atzinums  Latvijas Pašvaldību savienība (LPS) ir izvērtējusi Veselības ministrijas precizēto Ministru kabineta noteikumu "Higiēnas prasības personu atskurbināšanas pakalpojuma nodrošināšanai" projektu (turpmāk - MK noteikumu projekts) un nesaskaņo to, jo ir šādi iebildumi:  1. 2019. gada 2. maijā (prot. 17, 27. §) (VSS-377) Valsts sekretāru sanāksmē tika izsludināts VARAM sagatavotais Ministru kabineta informatīvais ziņojums "Par atskurbināšanas pakalpojuma attīstību pašvaldībās un turpmāko rīcību šajā jomā” un Ministru kabineta sēdes protokollēmuma projekts. Informatīvā ziņojuma projektā ir paredzēts Veselības ministrijai nodrošināt epidemioloģiskās drošības un higiēnas prasības personu atskurbināšanas pakalpojumu nodrošināšanai un sadarbībā ar iesaistītajām institūcijām izstrādāt normatīvo aktu projektu un iesniegt to izskatīšanai Ministru kabinetā līdz 2020. gada 30. novembrim.  LPS uzskata, ka visi normatīvie akti jāvirza pēc šī Informatīvā ziņojuma izskatīšanas Ministru kabinetā. | **Ņemts vērā** | Noteikumu projekts tiek virzīts apstiprināšanai MK pēc VARAM informatīvā ziņojuma "Par atskurbināšanas pakalpojuma attīstību pašvaldībās un turpmāko rīcību šajā jomā" pieņemšanas 2020. gada 14. aprīlī (MK sēdes protokola Nr. 24; 48. §, 2. punkts nosaka Veselības ministrijai noteikt epidemioloģiskās drošības un higiēnas prasības personu atskurbināšanas pakalpojumu nodrošināšanai un sadarbībā ar iesaistītajām institūcijām izstrādāt normatīvā aktu projektu un iesniegt to izskatīšanai Ministru kabinetā līdz 2020. gada 30. novembrim.). |
| 18. |  | | 29.08.2019. atzinums  Latvijas Pašvaldību savienība (LPS) ir izvērtējusi Veselības ministrijas precizēto Ministru kabineta noteikumu "Higiēnas prasības personu atskurbināšanas pakalpojuma nodrošināšanai" projektu (turpmāk - MK noteikumu projekts) un nesaskaņo to, jo ir šādi iebildumi:  2. LPS norāda, ka saskaņošanai saņemtā MK noteikumu projekta anotācijā nav precīzi aprēķināta šo normu ieviešanas ietekme uz pašvaldību budžetiem un nav norādīts to finansējuma avots. LPS vairākkārt ir uzsvērusi, ka visi pasākumi, kas tiek veikti atskurbināšanas funkcijas nodrošināšanai, ir pašvaldību brīvprātīga iniciatīva.  Šie izstrādātie MK noteikumi pašvaldībās nav īstenojami bez attiecīga un samērīga valsts līdzfinansējuma atskurbtuvju izbūvei un higiēnas prasību nodrošināšanai tajās. Lūdzam norādīt kopējo finansējuma apmēru un finanšu avotus šo MK noteikumu realizācijai. | **Ņemts vērā** | Veselības ministrija vairākkārt ir skaidrojusi, ka noteikumu projekts neparedz obligātu prasību katrai pašvaldībai veidot savu atskurbtuvi. Anotācijā sniegtie aprēķini tika veikti par pamatu ņemot pašvaldību sniegto informāciju.  Atkārtoti norādām, ka noteikumu projektā nekur nav atrodamas norādes, ka pašvaldībām ir "jābūvē" jaunas atskurbtuves.  Atbilstoši 2020. gada 14. aprīļa MK sēdes protokola Nr. 24; 48. §, 3.1. apakšpunktam Vides aizsardzības un reģionālās attīstības ministrija līdz kārtējā gada 1. martam izvērtē pašvaldību iesniegtos valsts budžeta līdzekļu pieprasījumus par iepriekšējo gadu attiecībā uz faktiskajiem izdevumiem, kas radušies atskurbināšanas pakalpojumu sniegšanā diennakts režīmā, un iesniedz izskatīšanai Ministru kabinetā rīkojuma projektu par līdzekļu piešķiršanu no valsts budžeta programmas "Līdzekļi neparedzētiem gadījumiem", lai segtu pašvaldību izdevumus.  Minētajā informatīvajā ziņojumā ir norādīts, ka valsts budžeta līdzfinansējums ir veicinājis pašvaldību brīvprātīgās iniciatīvas atskurbināšanas pakalpojuma organizēšanā, ir paplašinājies atskurbšanas telpu tīkla ģeogrāfiskais pārklājums pašvaldībās, paplašinājusies pašvaldību sadarbība. |
| 19. |  | | LPS atkārtoti uzsver, ka, lai risinātu jautājumu par normatīvo regulējumu atskurbināšanas pakalpojumu jomā un atskurbšanas pakalpojumu sniegšanā, svarīgi ir papildināt MK noteikumu projektu ar tiesisko ietvaru atskurbtuvju darbībai, nosakot tajā atskurbtuves un atskurbinošo pasākumu definīciju, uz ko saskaņošanas procesā ir norādījušas Vides aizsardzības un reģionālās attīstības, Iekšlietu un Tieslietu ministrijas. | **Panākta vienošanās**  Tiesiskais ietvars atskurbināšanas pakalpojumu sniegšanai ir šo noteikumu projekts, par ko tika panākta vienošanās starpinstitūciju saskaņošanas sanāksmē. Noteikumu projekts papildināts ar to, kas ir atskurbināšanas pakalpojums.  Vienlaicīgi starpinstitūciju saskaņošanas sanāksmē tika panākta vienošanās, ka aktualizētos jautājumus saistībā ar atskurbināšanas pakalpojumu nodrošināšanu izskatīšana tiks iekļauta VARAM organizētajā darba grupā. | 1. Noteikumi nosaka higiēnas prasības pakalpojuma sniedzējam, kas sniedz atskurbināšanas pakalpojumu personām, kuras atrodas alkohola vai citu apreibinošo vielu ietekmē un kurām nav nepieciešams saņemt neatliekamo medicīnisko palīdzību (turpmāk – atskurbtuve). |
| 20. |  | | MK noteikumu projektā un tā anotācijā nav ņemts vērās LPS iebildums par anotācijas III. daļas papildināšanu atbilstoši 2009. gada 15. decembra MK instrukcijas nr. 13 "Tiesību akta projekta sākotnējās ietekmes izvērtēšanas kārtība" 24. punktam: "Ja projektā ietvertajam tiesiskajam regulējumam ir ietekme uz administratīvajām izmaksām (naudas izteiksmē), anotācijas II sadaļas 3. punktā ("Administratīvo izmaksu monetārs novērtējums") norāda projekta radīto administratīvo izmaksu (izmaksas, ko rada informācijas sniegšanas, vai uzglabāšanas pienākumi) novērtējumu".  Lūdzam veikt aprēķinus par šī pakalpojuma izmaksām, kā arī norādīt tā finansējuma avotus. LPS vairākkārt ir uzsvērusi, ka visi pasākumi, kas tiek veikti atskurbināšanas funkcijas nodrošināšanai, ir pašvaldību brīvprātīga iniciatīva un, ja izstrādājot MK noteikumu projektu, tiek noteikti uzdevumi un kritēriji pakalpojumam, pašvaldībām ir jāzina tā fiskālā ietekme un finansēšanas avots. | **Ņemts vērā** | Atskurbināšanas pakalpojumi ir pašvaldību brīvprātīga iniciatīva, un noteikumu projekts neuzliek par pienākumu pašvaldībām atskurbtuves ierīkot, bet nosaka prasības pakalpojamam gadījumā, ja pašvaldība izvēlas šādu pakalpojumu sniegt, tādēļ anotācija ir papildināta ar pašvaldību sniegto informāciju par atskurbtuvju uzturēšanas izmaksām, tai skaitā personāla darba samaksas nodrošināšanu, kā arī anotācijā ir veikts administratīvo izmaksu monetārs novērtējums. |
|  | | | | | |
| Atbildīgā amatpersona | |  | |
|  | | (paraksts\*) | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Inga Liepiņa

Veselības ministrijas

Sabiedrības veselības departamenta

Vides veselības nodaļas vecākā eksperte

Tālrunis: 67876080

E-pasts: inga.liepina@vm.gov.lv